text: Fortsat fremgang for fly-trafikken
  02 september 2015 kl. 08.30
  Billund Lufthavn havde vækst i antallet af rejsende i august. Ialt benyttede 315.593 rejsende lufthavnen, hvilket er en fremgang på 9.369 passagerer, Dermed har der været fremgang i Billund i seks ud af otte måneder i 2015.
  Det er ruteflyene, der har fremgang, mens antallet af charter-rejsende er svagt faldende.
  Ryanair har dog oplevet en tilbagegang, dels som konsekvens af færre ruter end i 2014, dels som konsekvens af rutelukninger og ændringer i fartplaner som følge af lukningen af Billund-basen i juli måned.
  